Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael laiendab maismaamanöövrit Gaza sektori lõunaosas,
kuna IDF alustab lahingutegevuse järgmist etappi.
Iraani käsilane Ansar-Allah,
Jeemeni huttide domineeritav terrorirühmitus,
laiendab ponnistusi merelaevanduse häirimiseks Bab el-Mandebi väinas.
USA andis löögi Iraani käsilastele Iraagis,
kui vaenusuhted Iraani ja USA vahel näivad eskaleeruvat.
Iisraeli peamised sihid Gaza sõjas on järgmised:
tuua tagasi kõik pantvangid, kes rööviti 7. oktoobril
islamistliku Hamasi ja selle terroristlike liitlasrühmituste poolt,
keda Hamas tänaseni vangis hoiab; ja tagada,
et mõrvarlik Hamas ja selle juhtkond kaotavad Gaza sektoris sisuliselt
oma valitsemis- ja sõjalise võimekuse.
Et viia lõpule meie püha missioon -
kõigi meie pantvangide tagastamine -, et hävitada Hamas ja tagada,
et Gaza ei kujutaks enam ohtu Iisraelile ja et seal poleks elementi,
mis kasvatab oma lapsi terrorismi jaoks, toetab terrorismi,
rahastab terrorismi ja kutsub üles Iisraeli hävitamisele -
jätkame võitlust täisjõul.
Meie sõdurid valmistusid pausi ajal, et tagada absoluutne võit Hamasi üle.
Iisraeli peaminister,
kes täpsustas Jeruusalemma juhiseid Iisraeli Kaitsejõududele (IDF)
sõja sihtide saavutamiseks tehtavais jõupingutustes,
rõhutas veelgi Iisraeli sõnumeid liitlastele ja partneritele maailmas -
toonitades, et sõda võtab aega.
Räägin sõpradele kogu maailmas:
Jagate meie eesmärki kõrvaldada Hamas ja vabastada pantvangid;
seetõttu rõhutan neile sedagi, et neid sihte pole võimalik saavutada teisiti
kui võidu teel ja võit on võimatu ilma maaoperatsiooni jätkamiseta.
IDF ja julgeolekujõud teevad seda sihikindlalt, jõuliselt
ja rahvusvahelist õigust järgides.
Vahepeal - IDF-i peastaabiülem kindralleitnant Herzi Halevi
külastas Gaza diviisi peakorterit, kus ta rääkis reservväelastele
viimastest arengutest Hamasist räsitud Gaza sektoris.
Vaatame seda operatsioonipausi,
enne mida likvideerisime Gaza põhjaosas kaks Hamasi brigaadi,
mitte küll täielikult - 162. diviis töötab veel seal,
et kindlustada meie saavutusi ja teha lööke teistelegi pataljonidele.
Eile ja täna likvideerisime brigaadi- ja kompaniiülemaid, arvukalt agente
ja eile hommikul alustasime sama protsessi Gaza sektori lõunaosas.
Selle jõud ja tulemus saavad olema sama suured,
ja Hamasi ülemad kohtuvad IDFiga igal pool väga, väga jõuliselt.
Tean, et osa sellest on teie võimekus
ja väga suur osa sellest on teie võitlusvaim
ja ka teie kui reservistide kogemus.
Meil on võime teha seda kõige põhjalikumal viisil,
ja nii nagu tegime seda jõuliselt ja põhjalikult Gaza sektori põhjaosas,
teeme seda nüüd ka Gaza lõunaosas
ja jätkame oma saavutuste kindlustamist Gaza sektori põhjaosas.
Peastaabiülem kohtus olukorra hindamiseks
ka Iisraeli õhujõudude ülema kindralmajor Tomer Bariga.
Kohtumisel toimusid ulatuslikud arutelud, mille käigus keskenduti
eelkõige õhujõudude ja maavägede vahelise koostöö olulisele aspektile.
IDF jätkab ja laiendab oma maapealset operatsiooni
Hamasi keskuste vastu kogu Gaza sektoris.
Kõikjal, kus Hamas on kohal, tegutseb IDF.
Väed võitlevad terroristidega silmast silma ja likvideerivad nad.
Täna hindas peastaabi ülem õhujõudude ülemaga olukorda
ja rõhutas õhujõudude poolt maavägedele antava õhuabi tähtsust.
Rünnakud ja õhuabi põhinevad kvalitatiivsel luuretegevusel
terroristide peakorterite, relvatehaste,
terroristide tunnelite ja raketilennuväljade vastu.
Rünnakud kõigi nende objektide vastu vähendavad ohtu maaoperatsioonile.
Õhujõud koos Lõuna väejuhatuse, luureteenistuse
ja Iisraeli Julgeolekuagentuuriga töötavad ööpäevaringselt
nende ohtude nurjamiseks, paralleelselt maismaamanöövriga.
Nii tugevdab see meie jõudude kaitset ja aitab kasutada maaoperatsiooni
vaenlase paljastamiseks ja tabamiseks.
Oluline on rõhutada, et pärast seda, kui Hamas rikkus vaherahulepet,
on Iraani käsilane Hezbollah jätkanud sõjategevust Iisraeli vastu põhjarindel,
tulistades rakette nii Liibanoni kui ka Süüria territooriumilt
ja suunates samal ajal raketituld IDFi positsioonide vastu
Iisraeli-Liibanoni piiril.
Põhjas ründame õhust Hezbollah' terroristide sihtmärke Liibanonis
ja allikaid Liibanonis ja Süürias, kust meie territooriumile rakette tulistati.
Üks Liibanonist tulistatud rakett
tabas armee sõidukit Beit Hilleli lähedal.
Mitu sõdurit ja tsiviilisikut said kergelt viga
ja toimetati haiglatesse. Meie poliitika on selge:
ründame jõuliselt iga ohtu oma territooriumi vastu.
IDF on valmis kõigis sektoreis, sh Põhja väejuhatuses.
Vahepeal Bab el-Mandebi strateegilise väina läheduses -
Iraani käsilane Ansar-Allah, kus domineerib huti hõim,
tulistas mitmeid rakette ja droone kahe tsiviilkaubalaeva suunas,
tekitades ulatuslikke kahjustusi.
Jeemeni relvajõudude merevägi
viis täna hommikul kõikvõimsa Allahi abiga läbi ründeoperatsiooni
kahe Iisraeli laeva vastu Bab el-Mandebi väinas.
Sihtmärgiks võetud laevad olid UNITY Explorer ja laev number 9.
Esimest laeva sihtis mereväe rakett ja teist mereväe droon.
Ründeoperatsioon toimus pärast seda,
kui mõlemad laevad eirasid Jeemeni mereväe hoiatussõnumeid.
Väites, et nad takistasid Iisraeli laevadel strateegilise väina läbimist,
selgus hiljem, et kumbki laev polnud seotud Iisraeliga.
Täna tulistati rakette kahe kaubalaeva pihta,
millel puudus seos Iisraeliga.
Kordan selguse mõttes: puudus igasugune seos Iisraeliga.
Üks laev sai märkimisväärset kahju
ja on hädas ning ilmselt uppumisohus,
ja teine laev sai kerget kahju.
See on negatiivne, õõnestav intsident, mille on korraldasid hutid.
Tuleb mõista, et relvad, millega hutid operatsiooni läbi viisid,
on Iraani relvad. Luure, võimekus, meetodid on Iraani omad.
See näitab Iraani negatiivset õõnestustegevust regioonis
ja see on ülemaailmne probleem, regionaalne probleem,
ning maailm peab sellele reageerima.
Vaba merelaevandus muutub selles maailmaosas ohtlikuks.
Oluline on rõhutada, et lisaks tsiviilkaubalaevade sihtimisele;
saatsid hutid ka drooni USS Carney suunas,
mis vastuseks saabuva lendkeha kinni püüdis.
Õnneks ei teatatud vigastustest.
Iraagis sooritasid Iraagi Rahvamobilisatsioonijõud,
67st relvarühmitusest koosnev liit,
millest vähemalt 45 on teadaolevalt seotud Iraani Revolutsioonikaardiga,
pühapäeva vältel mitu rünnakut Iraagi armeeasutuste vastu,
kus paiknevad USA väed.
Seejärel tuvastas USA lennuk Iraani käsul tehtud rünnakute ajal
terroristide grupi, mis valmistus Kirkuki lähedal
nn ühesuunalist enesetapudrooni välja saatma.
See viis USA ennetava löögini, mida üks USA sõjaväeametnik
nimetas "enesekaitselöögiks otsese ohu vastu".
Selle tulemusel kõrvaldati viis
Iraani käsilase Harakat Hezbollah al-Nujaba liiget,
keda rahastavad nii Iraagi valitsus kui ka Iraani Revolutsioonikaart IRGC.
Häbenemata väljendas Iraani käsilane seejärel viha
Bagdadi keskvalitsuse suhtes
Iraani proksiüksuse vastu suunatud Ameerika Ühendriikide löögi pärast.
Rahva mobilisatsioonijõudude liikmete sihikule võtmine
on Iraagi suveräänsuse rikkumine.
Palume (Iraagi peaministril) Mohammed Shia al-Sudanil kinnitada
Iraagi suveräänsuse austamist ning seda,
et need sammud on eskaleerumine
USA ja Iraagi suhete saboteerimise suunas.
Eksisteerib kokkulepitud strateegiline raamistik,
mis nõuab, et USA austaks Iraagi suveräänsust
ja mõistaks, et sel riigil on juhtkond ja president
ja ei tohiks olla mingit tegevust ega kuritegusid
Rahvamobilisatsioonijõudude vastu, kes on osa julgeolekujõududest.
Vastuseks viimastele arengutele Lähis-Idas ja eriti Iraagis
ütles USA kaitseminister Lloyd Austin järgmist.
Kuid samal ajal, kui töötame regiooni stabiliseerimise nimel,
suurendab Iraan pingeid.
Ja pärast rünnakuid USA personali vastu Iraagis ja Süürias
ründasid meie väed Iraagis ja Ida-Süürias korduvalt rajatisi,
mida kasutavad Iraani IRGC ja Iraaniga seotud relvarühmitused.
Me ei luba rünnakuid Ameerika personali vastu.
Ja nii peavad need rünnakud lõppema.
Ja kuni seda ei juhtu, teeme, mida vaja,
et kaitsta meie vägesid -
ja et nende ründajad maksma panna.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kasvavaid kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist. Seda saab teha meie veebilehel
www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri